Document ID: 32012D0250

DECIZIA DE PUNERE ÎN APLICARE A COMISIEI
din 8 mai 2012
de modificare a Deciziei 2008/855/CE în ceea ce privește măsurile zoosanitare de combatere a pestei porcine clasice în Germania
[notificată cu numărul C(2012) 2992]
(Text cu relevanță pentru SEE)
(2012/250/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva nr. 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare de anumite animale vii și produse în vederea realizării pieței interne (2), în special articolul 10 alineatul (4),
întrucât:
(1)
Decizia 2008/855/CE a Comisiei din 3 noiembrie 2008 privind măsurile zoosanitare de combatere a pestei porcine clasice în anumite state membre (3) stabilește anumite măsuri de combatere a pestei porcine clasice în statele membre sau în regiunile acestora menționate în anexa la decizia respectivă. Lista respectivă include părți din teritoriul landurilor Renania-Palatinat și Renania de Nord-Westfalia din Germania.
(2)
Germania a informat Comisia cu privire la evoluția recentă a pestei porcine clasice la porcii sălbatici din regiunile landurilor Renania-Palatinat și Renania de Nord-Westfalia enumerate în anexa la Decizia 2008/855/CE.
(3)
Aceste informații indică faptul că pesta porcină clasică a fost eradicată la porcii sălbatici în landurile Renania-Palatinat și Renania de Nord-Westfalia. În consecință, măsurile prevăzute în Decizia 2008/855/CE nu ar mai trebui să se aplice în regiunile în cauză, iar înregistrarea referitoare la Germania ar trebui eliminată de pe lista de la partea I din anexa la decizia respectivă.
(4)
Prin urmare, Decizia 2008/855/CE ar trebui să fie modificată în consecință.
(5)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
În anexa la Decizia 2008/855/CE, punctul 1 din partea I se elimină.
Articolul 2
Prezenta decizie se adresează statelor membre.
Adoptată la Bruxelles, 8 mai 2012.

Labels: 20
18
6